Quomodo Alexander educatus sit
Quomodo Alexander educatus sit (Graece Πῶς Ἀλέξανδρος ἤχθη) fuit opus ab Onesicrito Astypalaeensi scriptum, hodie deperditum, de rebus gestis Alexandri Macedonis. Magna pars libri quindecimi Geographicae Strabonis, ubi de India disserit, e citationibus Onesicriti demitur; etiam Plinius maior in Naturali historia saepe opus Onesicriti citat. Ex opere Onesicriti (una cum Clitarchi Historiae Alexandri) provenit historia de Alexandri cum Thalestride Amazonum regina amoribus (F 1). Fertur Lysimachum regem, Onesicrito librum suum quartum praelegente de Alexandri cum Thalestride Amazonum regina amoribus, "Quaeso," dixisse, "ubinam ego illo die eram?" Hic index fragmentorum ex editione Felicis Jacoby trahitur: F 1 (e libro quarto): de Alexandri cum Thalestride Amazonum regina amoribus: Plutarchus, Vita Alexandri 46 2: de pecuniis ab Alexandro debitis, expeditione Asiatica nuper incepta: Plutarchus, Vita Alexandri 15 3: de ficis in Hyrcania: Plinius, Naturalis historia 12.34 4: de ficis in Hyrcania: Plinius, Naturalis historia 15.68 5: de senibus Sogdiorum, Bactrorum, Caspiorum male usis: Strabo, Geographica 11.11.3 6: de magnitudine Indiae: Arrianus, Indica 3.6; Strabo, Geographica 15.1.12 7: de fluminibus victuque Indiae; de Hippopotamidis Indiae: Arrianus, Indica 6.6; Strabo, Geographica 15.1.13, 15.1.45 8: de diluviis fluminum aestuisque Maris Rubri; de populo regni Musicani: Strabo, Geographica 15.1.20, 15.1.34 9: de sole supra verticem in India viso: Plinius, Naturalis historia 2.183 10: de monte Maleo; de locis ubi umbrae aestate in austrum, hieme in septentrionem iaciuntur: Plinius, Naturalis historia 2.184-185 11: de corpore vitaque Indorum: Plinius, Naturalis historia 7.28 12: de Taprobane insula: Strabo, Geographica 15.1.15 13: de animalibus Taprobanae: Plinius, Naturalis historia 6.81 14: de elephantibus: Strabo, Geographica 15.1.43 15: de bosmoro (Eleusine coracana): Strabo, Geographica 15.1.18 16: de regno Abisaris et serpentibus: Strabo, Geographica 15.1.28; Aelianus, De natura animalium 16.39; Ioannes Tzetzes, Chiliades 3.940-949 17: de gymnosophistis Indiae: Strabo, Geographica 15.1.63-65; Plutarchus, Vita Alexandri 65 18: de combustione Calani: Lucianus, De morte Peregrini 25 19: de proelio ab Alexandro contra Porum gesto: Plutarchus, Vita Alexandri 60 20: de morte equi Bucephalae: Plutarchus, Vita Alexandri 61 21: de regione Cathaea: Strabo, Geographica 15.1.30 22: de regno Musicani: Strabo, Geographica 15.1.21-24 23: de arboribus quae lanam ferant: Servius, Commentarius in Vergilii Aeneidem 1.649 24: de moribus regni Musicani: Strabo, Geographica 15.1.34 25: de servitudine apud regnum Musicani: Strabo, Geographica 15.1.54 26: de delta Indi fluminis: Strabo, Geographica 15.1.33 27: de Onesicrito navium gubernatore et laudatore sui ipsius: Arrianus, Anabasis Alexandri 6.2.3; Suda s.v. Nearchus 28: de navigatione Onesicriti et Nearchi: Plinius, Naturalis historia 6.96-100 29: de chelonophagis Carmaniae: Plinius, Naturalis historia 6.109 30: de distantiis navigationis Onesicriti et Nearchi: Plinius, Naturalis historia 6.124 31: de beluis marinis Gedrosiae: Aelianus, De natura animalium 17.6 32: de flumine aurifero Carmaniae: Strabo, Geographica 15.2.14 33: de lacu fluminis Euphratis: Strabo, Geographica 15.3.5 34: de sepulcro regis Cyri: Strabo, Geographica 15.3.7 35: de sepulcro regis Darii I: Strabo, Geographica 15.3.8 36: de Cyro rege centenario: Pseudo-Lucianus, Macrobii 14 37: de enumeratione participum convivii apud Medium celebrati, quam Onesicritus dare recusaverit: Epitome Mettensis 97 38: de exemplari Iliados Homericae ab Aristotele correcto quod Alexander possedit: Plutarchus, Vita Alexandri 39 (dubium): de Nectanebo Alexandri patre: Poëma de Alexandro mediaevale